মঙ্গলবার, ২২ অক্টোবর ২০১৯, ০৩:২৬ অপরাহ্ন,
তিন বছর পর মিউজিক ভিডিওতে রিজভী
সর্বশেষ ৩ বছর আগে কলকাতার নচিকেতা ও বাংলাদেশের আমিরুল মোমেনীন মানিকের ডুয়েট ‘আয় ভোর’ গানের ভিডিওতে কাজ করেছিলেন অভিনেতা ও গীতিকার রেজাউর রহমান রিজভী। সম্প্রতি তিনি ‘খবরের ফেরিওয়ালা’ শিরোনামের নতুন একটি গানের ভিডিওতে কাজ করেছেন। ভিডিওতে রিজভী একজন পত্রিকার রিপোর্টারের ভূমিকায় অভিনয় করেছেন।
এ প্রসঙ্গে রিজভী বলেন, গণমাধ্যমকর্মীদের সুখ দুঃখের কথামালা নিয়ে নির্মিত হয়েছে ভিডিওটি। আমি নিজেও বর্তমানে দৈনিক মানবকণ্ঠে সিনিয়র রিপোর্টার হিসেবে কর্মরত রয়েছি। আর চমকের বিষয় হলো, এই গান ও ভিডিও সংশ্লিষ্ট সকলেই গণমাধ্যমকর্মী।